钦定古今图书集成/明伦汇编/氏族典/第233卷 > 《苏州府志》 > 张释之
## 钦定古今图书集成/明伦汇编/氏族典/第233卷 > 《苏州府志》 > 张释之

按《汉书张释之传》：“释之，字季，南阳堵阳人也。与兄仲
同居，以赀为骑郎，事文帝十年不得调，亡所知名。释
之曰：‘久宦减仲之产不遂，欲免归。中郎将爰盎知其
贤，惜其去，乃请徙释之补谒者。释之既朝毕，因前言
便宜事，文帝称善，拜谒者仆射，从登虎圈，止不拜啬
夫。至宫，拜公车令。太子与梁王入朝，不下司马门，释’”
之劾奏之，文帝繇是奇释之，拜中大夫，至中郎将。后
拜廷尉，持议平，天下称之。景帝立，惧诛，用王生计见
谢，景帝不过也。岁馀，为淮南相，年老病卒。